Hej Bolius  
  
Hvad er det for nogle orm vi har på badeværelset?


Vi er i tvivl om de kommer fra afløbet eller


eventuel fra revner i flisekanten.


De er omkring 1-2 cm og måske lidt røde.


mvh. Mads


Orm eller larver i vores badeværelse - hvad kan det være?
 

Hej Mads F  
  
Det er ikke til at sige ud fra foto, men det kan muligvis være larver af sommerfuglemyggen der også kaldes en badeværelseflue. 


Sommerfuglemyg findes på badeværelser og kan lægge æg i det fugtige slam der findes i vandlåse og afløb og som giver gode betingelser for larverne der lever af det organiske materiale fx bakterier, alger og svampe.  
  
 Larvernes udvikling fra æg til voksen sommerfuglemyg varer som regel fra 1 til 3 uger.

For at komme af med sommerfuglemyggene skal man fjerne slambelægningen i afløb, vandlåse og overløb. Først med fx en børste, rensebånd eller ved at spule, derefter skal man skylle godt efter med kogende vand (eventuelt tilsat soda).  
  
 Hvis det ikke er praktisk muligt kan de voksne myg bekæmpes med et insektmiddel til flyvende insekter. (i en periode så de udklækked fluer ikke når at lægge æg)


Læs mere: [Aarhus Universitet - Sommerfuglemyg](http://www.dpil.dk/dpil2005/HTML/sommerfuglemyg.htm)

  


